הוועדה המיוחדת לפניות הציבור, כנסת 15, פרוטוקול מספר 14, 2000-01-25 10:30

אמנון כהן: אנחנו מתחילים את הדיון בוועדה לפניות הציבור, בנושא שירותים שנותנות חברות שמספקות מתקני מים ביתיים.

אמנון כהן: הוועדה קיבלה מספר פניות מהתושבים שנמצאים כאן, והם יציגו את הדברים על השירותים שהם מקבלים מכל מיני חברות שמספקות את השירותים, הן את מתקני המים בבית – מים חמים, מים קרים - והן את הפילטרים, המסננים שמתקינים בתוך הבית.

אמנון כהן: בעקבות הפרסומים שהיו, שאין מספיק מים במדינה והמים לא נקיים, התושבים בארץ חרדים שהם לא שותים מים נקיים, ומגיעים אליהם הביתה ומשכנעים אותם שצריכים להחליף את הפילטרים או לשים פילטרים.

אמנון כהן: הבעיה היא שהעבודה לא נעשית בדרך הנכונה ובדרך המקובלת, לפעמים זה לא בדרך תקינה.

אמנון כהן: והדבר השני הוא, שהשירותים שנותנות חלק מהחברות לא מספיק טובים, והם גם לא מגיעים להרבה מקומות שרכשו את המכשירים האלה לתת את השירות, כי לא כדאי להם.

אמנון כהן: לאדם שגר בפריפריה או באיזה שהוא מושב והוא יחידי שאמור לקבל את השירות שם, קשה מאוד לקבל את השירות.

אמנון כהן: התלונות שהגיעו לכאן הן לא בהכרח על חברה מסוימת כזאת או אחרת.

אמנון כהן: לפעמים יש חברות שעובדות הרבה מאוד שנים בשוק, ויש להן הרבה לקוחות, טבעי שיהיו תלונות.

אמנון כהן: יש חברות חדשות שאולי אין עליהן תלונה, אבל עדיין לא נכנסו לשוק מספיק.

אמנון כהן: התלונות מייצגות בגדול את החברות, ואנחנו נשמע את החברות.

אמנון כהן: אנחנו נבקש לדעת למה השוק כל כך פרוץ, למה זה לא מסודר, למה זה לא מפוקח, והאם מכון התקנים נתן את האישורים לכך.

אמנון כהן: חלק מהאנשים שכתבו את התלונה חששו להגיע לוועדה, ולא ידוע לי למה.

אמנון כהן: זימנו למעשה את כל אלה שמתעסקים בענף הזה שידועים.

אמנון כהן: אני רואה כאן רשימה של 17 חברות, ועדיין היד נטויה.

אמנון כהן: החברות הן: אקווא פור, אקווטק, אקוואלייף, בונפיל, דולפין, הרמוניקס, מי זך, מי טובים, מי עדן, מי צורים, מי קשת, מק מילניום.

אמנון כהן: עורך-הדין של חברת מק מילניום שלח אלינו מכתב, כנראה שהמנכ"ל פחד לכתוב משהו.

שלומית קואולמן: זה נוסח המכתב: "הנדון: חברת מק מילניום.

שלומית קואולמן: שיווק בע"מ.

שלומית קואולמן: אצל מרשתי חברת מק מילניום שיווק בע"מ, התקבלה ביום 19 בינואר 2000 הזמנה להופיע ביום ג' 25 בינואר 2000 לישיבת הוועדה לפניות הציבור בירושלים.

שלומית קואולמן: לצערה של מרשתי, עקב הזמן הקצר שבין קבלת הזמנת

שלומית קואולמן: כם לישיבה עצמה, ועקב התחייבויות קודמות של מנהלי מרשתי, לא יהיה סיפק בידי ובידי מרשתי לשלוח נציג מטעמה לישיבת הוועדה הנכבדה.

שלומית קואולמן: מרשתי מבקשת להביע התנצלותה על כך".

שלומית קואולמן: על המכתב חתום עורך הדין של החברה.

שלומית קואולמן: דיברתי עם נציג החברה, אמרתי שיש פנייה ספציפית שהפונה נמצא כאן, ומן הראוי להגיע.

שלומית קואולמן: נציג החברה אמר שהם מנסים כשבועיים לתפוס את הפונה, והם לא מצליחים לתפוס אותו.

שלומית קואולמן: אני הרבה פעמים ניסתי לתפוס את הפונה, ובכל הפעמים שניסיתי – הצלחתי.

אמנון כהן: זה מדבר בעד עצמו.

אמנון כהן: חברות אחרות הן: נביעות, נווה מדבר, סודה קלאב, על רם, פלגי חרמון ותמי 4.

אמנון כהן: הפונים – ישראל ענבים לא נמצא.

אמנון כהן: מרים ומשה סלינס נמצאים.

אמנון כהן: ישראל דצקובסקי נמצא.

אמנון כהן: ורד גולדר נמצאת.

אמנון כהן: ברשות

אמנון כהן: כם אני רוצה לשמוע כמה תלונות.

אמנון כהן: המטרה שלנו כאן

אמנון כהן: בוועדה היא לא לקנטר, אלא לעזור.

אמנון כהן: לעזור לכם להתמודד מול הבעיה, מול התופעות.

אמנון כהן: למסד את הנושא הזה שהשוק לא יהיה כל כך פרוץ.

אמנון כהן: אם אזרח חושב שהמים מלוכלכים והוא רוצה להתקין מתקן לטיהור מים, אין לו זמן לחשוב, אין לו זמן להתייעץ, באותו רגע הוא חייב להחליט.

אמנון כהן: גם אצלי בבית פעם היו נציגי חברה כשאני לא הייתי, ואשתי כמעט שכנעה אותי שאני אעשה את זה.

אמנון כהן: אין לנו בעיה שתעבדו, אבל תעבדו בצורה הוגנת, שבאמת זה יגיע למטרה הסופית.

אמנון כהן: יש הרבה מחקרים בנושא, שאומרים שלא תמיד זה באמת הורג את החיידקים, אלא רק משפר את טעם המים.

אמנון כהן: נקיים את הדיון, ואם נצטרך להגיע לאיזו שהיא תקנה או חקיקה בנושא שצריכים לשפר את הנושא הזה, נחליט ביחד מה אפשר לעשות.

אמנון כהן: את הדיון יפתחו מרים ומשה סלינס, שקיבלו שירות מחברת מי זך.

אמנון כהן: בבקשה.

משה סלינס: העניין התחיל לפני כמה חודשים כשקיבלנו שיחת טלפון עם הצעה לבוא ולבדוק את המים בבית.

משה סלינס: בלי שום התחייבות, ללא תשלום.

משה סלינס: כמובן שבבדיקה הראו לנו שהמים מזוהמים בצורה איומה, ושכנעו אותנו להתקין מתקן לטיהור מים.

משה סלינס: כעבור כמה ימים התקינו לנו את המתקן, ונוכחנו שלמים יש טעם לוואי איום, מריר, כך שאי-אפשר לשתות את המים.

משה סלינס: התקשרנו לחברה, והם אמרו לנו שזה עניין של כמה ימים עד שהמערכת תיכנס לפעולה.

משה סלינס: אבל טעם המים לא השתנה, והשתמשנו בהם רק לבישול.

משה סלינס: לאחר כמה תלונות בחברה, הציעו לאשתי לשים ממתיק במים כדי שנוכל לשתות אותם.

מרים סלינס: ובעלי חולה סכרת.

מרים סלינס: הוא אמר לקנות תרכיז ממותק של עסיס.

אמנון כהן: כשהסבירו לכם בבית, אמרו לכם שיהיה למים טעם הרבה יותר טוב?

מרים סלינס: הם לא ציינו אפילו פעם אחד שיהיה טעם לוואי למים, הם אמרו שאלה יהיו מים רגילים.

מרים סלינס: הוא הביא מים מאצלו ולקח מים מהברז ועשה את הבדיקה הזאת, והמים היו גועל נפש.

מרים סלינס: הוא ציין שהמים שאנחנו שותים גורמים לכל מיני מחלות, ובעלי סובל מחלק מהמחלות שהוא ציין, שזה הכליות, האסתמה, והוא שיכנע אותו.

מרים סלינס: בעלי אמר לי: מרים, אנחנו נוציא מאיפה שלא יהיה ואנחנו נשלם את הסכום הזה, רק שיהיה לנו טוב.

אמנון כהן: כמה שילמתם?

משה סלינס: 5,400 שקל.

משה סלינס: וזה אחרי הנחה.

משה סלינס: הוא אמר לי, שאם תחתום באותו היום, אקבל הנחה של 400 שקל.

משה סלינס: היום מחלקים חינם את המתקנים האלה, מדובר על הפילטרים עם מיכל אגירה.

משה סלינס: כשראינו שלא יוצא כלום מהפניות לחברה, פנינו למועצה לצרכנות.

משה סלינס: הם פנו לחברה כמה פעמים, והם בכלל לא השיבו.

אמנון כהן: מה קורה היום?

מרים סלינס: היום המתקן נמצא בבית ואף אחד לא משתמש בו.

מרים סלינס: אנחנו משלמים כל חודש.

אמנון כהן: תודה.

אמנון כהן: אנחנו כמובן ניתן את זכות התגובה לחברת מי זך, שנציגיה נמצאים כאן.

אמנון כהן: נמצאות כאן לבנה, יועצת ליושב-ראש הוועדה, ודנה קנטי, עוזרת מחקר לוועדה, מטעם המכון הישראלי לדמוקרטיה.

אמנון כהן: בבקשה, ישראל דצקובסקי.

ישראל דצקובסקי: אני מייצג אנשים שקנו את הפילטר הזה, אנשים זקנים ומסכנים.

ישראל דצקובסקי: הסוכנים של חברת מק מילניום באו אליהם הביתה, בלי שום תאום, אפילו אין טלפון בדירה.

אמנון כהן: אני מציין, שמק מילניום שלחו מכתב שהם לא יוכלו להגיע לישיבת הוועדה.

ישראל דצקובסקי: טלפנתי אליהם מפני שידעתי שאני צריך לדבר בוועדה, אבל הם לא התייחסו.

ישראל דצקובסקי: אין שם טלפון, אבל למכתבים שלי לא הגיבו.

ישראל דצקובסקי: כאשר נכנסתי לדירה למחרת בבוקר, גיליתי דירת עולים חדשים, פנסיונרים.

ישראל דצקובסקי: הסלון ריק, האנשים חולים, דירה שכורה.

ישראל דצקובסקי: ויש בעיה אחת – הנקיות של המים.

ישראל דצקובסקי: הם פתחו את הדלת ונכנסו לדירה של עולים חדשים שאפילו לא מדברים עברית.

ישראל דצקובסקי: הסברתי להם שצריך לקחת הדפסות מהבנק לפחות, וכאשר אנחנו דיברנו על הישיבה הזאת, הסברתי להם מה זה כנסת ומה היא עושה במדינה.

ישראל דצקובסקי: לכן הם לא באו לישיבה.

ישראל דצקובסקי: הם קנו את הפילטר עוד באותו יום, כי הם הבינו שאם הם לא יקנו את הפילטר הזה הם ימותו בשבוע הקרוב.

ישראל דצקובסקי: הם אפילו לא יכולים לכתוב צ'קים, לא בעברית ולא ברוסית, אז נתנו לסוכנים לכתוב.

ישראל דצקובסקי: כאשר ראיתי את המצב הזה, למחרת, כתבתי מכתב רשום לחברה שאנחנו מבטלים את העיסקה כי זאת עיסקה ברוכלות, ולפי החוק תוך 14 יום אפשר לוותר.

ישראל דצקובסקי: הם לא ענו בכלל.

ישראל דצקובסקי: טלפנתי אחרי זמן מה, והם הסבירו שיש סעיף שאין ביטול רגיל, יש רק ביטול בדמי ביטול 30% מהעיסקה.

ישראל דצקובסקי: כלומר מתוך 2900 שקלים, בערך 1000 שקלים הם רוצים לקבל סתם.

ישראל דצקובסקי: התייעצתי עם עורך-דין, והוא אמר שבתוך 14 יום אין דמי ביטול, אין שום דבר.

ישראל דצקובסקי: כתבתי מכתב יותר רשמי, אבל כמובן לא קיבלתי כל תשובה.

ישראל דצקובסקי: טלפנתי מספר פעמים, והם הסבירו שיש חוק כזה, אבל כך הם מתנהגים עם כולם.

ישראל דצקובסקי: בכל השיחות דיברתי עם המזכירה, המנהל כמובן לא מצא זמן לדבר איתי.

ישראל דצקובסקי: הבטיחו מספר פעמים שהמנהל יטלפן, האחראי על קשר עם הציבור ידבר, אבל אף אחד לא החזיר טלפון.

ישראל דצקובסקי: פניתי לבית משפט לתביעות קטנות.

ישראל דצקובסקי: כמו שאתם רואים איך הם מתנהגים, אני יכול לומר מה יהיה בעתיד.

אמנון כהן: ישראל, אתה קנית גם את השירות הזה?

ישראל דצקובסקי: לא, אצלי היו נציגים של שמונה חברות.

אמנון כהן: אתה לא סוכן או משהו?

אמנון כהן: באת לייצג את העולים שלא יכלו להגיע.

אמנון כהן: כמה משפחות אתה מכיר?

ישראל דצקובסקי: לא, אני לא סוכן.

ישראל דצקובסקי: כן.

ישראל דצקובסקי: יש פשוט יהודים שאני הצלחתי מספר פעמים לבטל עיסקאות כאלה.

ישראל דצקובסקי: באינציקלופדיות, בסרטים.

ישראל דצקובסקי: ולכן רצו את השירות שלי.

ישראל דצקובסקי: בעניין פילטר אני מכיר משפחה אחת שאני מטפל בה.

ישראל דצקובסקי: אני יודע שכמה קנו, הם שילמו 2900 שקל.

ישראל דצקובסקי: אצלי בבית היו נציגים של שמונה חברות כאלה, ובני פשוט מבין וידע מה לומר.

ישראל דצקובסקי: הוא הסביר להם שהאבא שלו הוא פרופסור בכימיה.

ישראל דצקובסקי: אני עדיין לא פרופסור, ובטח שלא בכימיה.

ישראל דצקובסקי: הסוכן מייד קיפל את הציוד ויצא.

ישראל דצקובסקי: הוא הבין עם מי יש לו עסק.

ישראל דצקובסקי: כך מוכרות חלק מהחברות.

ישראל דצקובסקי: אני מודה לכולם.

אמנון כהן: תודה ישראל.

אמנון כהן: ורד, את מדברת על חברת מי צורים.

ורד גולדר: אני מייצגת את משפחת זכאי, זה הוריי, וגם עסק משפחתי שהמתקן נמצא בעסק.

ורד גולדר: כמה חודשים אחרי הרכישה, שהיתה מלווה במתנות שלא מומשו, התחילה מערכת קלקולים – לא קירר, לא חימם, הפילטרים, המסננים.

ורד גולדר: כל ביקור של טכנאי, מיום הקריאה עד יום ההגעה, לקח חודש.

ורד גולדר: הם מבטיחים 72 שעות.

ורד גולדר: דרך אגב, גם לפני שבוע צלצלנו, הם עדיין לא הגיעו.

ורד גולדר: וכשהגיע הטכנאי, יש לי כאן פרוטוקול מודפס ומקוטלג.

ורד גולדר: המצב כרגע היום הוא שהמכשיר עומד , הוא לא מחמם, אין קיטור.

ורד גולדר: החליפו את המסננים, אבל אנחנו משתמשים במים האלה למלא קומקום, והכל מלא אבן וסיד.

ורד גולדר: זאת אומרת שמשהו עם המסננים לא טוב.

אמנון כהן: כל כמה זמן צריך להחליף.

ורד גולדר: אנחנו הלכנו לפי הספר, ועוד הקדמנו.

ורד גולדר: וכל פעם שהחליפו לנו החריף המצב, נהיה יותר גרוע.

ורד גולדר: העניין הוא, שעד היום הזה לא הצלחנו לעבור את הקו של מזכירה וטכנאי.

ורד גולדר: יש מנכ"ל שירות בשם אילן אזולאי, המנכ"ל עצמו לא ענה.

ורד גולדר: פנינו אליו בכתב.

ורד גולדר: יש מסכת של תירוצים שהוא עסוק והוא בטלפון.

ורד גולדר: לא הצלחנו להגיע אליו לא בפקסים, לא בכתב, לא בעל-פה.

ורד גולדר: יתרה מזאת, הטכנאי שהגיע לאחרונה ראה את המצב ואמר שהוא ידבר איתו, הוא יצור איתנו קשר.

ורד גולדר: נציג מי צורים הגיע.

אמנון כהן: אנחנו נצטרך את התגובה בזמן הנכון והמתאים.

ורד גולדר: העניין הוא שהם לא רוצים במכשיר.

ורד גולדר: יש מסכת של הוצאות ואין שירות, אין עם מי לדבר.

ורד גולדר: המזכירות מאומנות.

אמנון כהן: אנחנו ניתן לרשות הגנת הצרכן את האפשרות להגיב.

ירון לוינסון: אני אקדים ואומר שאני שמח שהנושא הזה עולה על סדר היום הציבורי.

ירון לוינסון: כמות התלונות שמגיעות אלינו הולכת ותופחת, וזה מלמד על תופעה כללית מבלי לפגוע באחת החברות.

ירון לוינסון: כמובן שיש חברות שאני מניח שהן בסדר, אבל יכול להיות שחברות בודדות מעיבות על כל השאר, וזו בעיה.

ירון לוינסון: מבחינת הצרכן הבודד, המצב גרוע מאוד.

ירון לוינסון: אין כללים, אין פיקוח.

ירון לוינסון: איש הישר בעיניו יעשה.

ירון לוינסון: הסוכנים של החברות מחתימים את הצרכנים בשיטות שזה רק חלק מהדוגמאות ששמענו פה.

ירון לוינסון: הולכים לאוכלוסיות חלשות.

ירון לוינסון: אוכלוסיות שלא מבינות את השפה.

ירון לוינסון: מבטיחים להם הרים וגבעות, מחתימים אותם על עסקאות בסכומי עתק.

ירון לוינסון: אחרי שהם סגרו את העסקה אין עם מי לדבר.

ירון לוינסון: גם עניין ביטול העסקה, ועסקה ברוכלות – נאמר שזה 14 יום נכון על פי החוק.

ירון לוינסון: נדמה לי שהאדון הזה התייעץ איתי גם.

ירון לוינסון: אבל בפועל, החוק אומר שאם עושים תיאום, או הזמנה מראש, אין עסקה ברוכלות וזו עסקה לכל דבר.

ירון לוינסון: ולא לחינם, כל הסוכנים מתקשרים ומתאמים את הביקור מראש עם הלקוח.

ירון לוינסון: הוא כמובן לא יודע, ואחר כך קשה לבטל את העסקה.

ירון לוינסון: אני מקווה שהחוק הזה יתוקן בזמן הקרוב.

ירון לוינסון: ואני מקווה שגם בתי המשפט, למרות החוק, יפסקו לטובת הלקוחות, אבל כרגע המצב הוא בעייתי.

ירון לוינסון: אני לא נכנס לעניינים הטכניים של האלקטרודות וכל הדברים האלה, שגם שם לדעתנו יש הטעיות.

ירון לוינסון: דפנה תרחיב על זה.

ירון לוינסון: אני אקרא דוגמה של תלונה, שיש עשרות כמוה.

ירון לוינסון: אני גם לא אזכיר את שם החברה כי זה לא מעניין.

ירון לוינסון: כמו שאתם רואים, החברות רק מתרבות ולא לחינם.

ירון לוינסון: גברת מדרום תל-אביב התלוננה.

ירון לוינסון: הגחיו לביתה, תיאמו מראש, הוכיחו לה שהמים מאוד גרועים, והיא מטעמי בריאות אמרה שזאת הזדמנות להחליף.

אמנון כהן: במקום תרופות, נקנה מים.

ירון לוינסון: כן.

ירון לוינסון: ואכן היא החליפה.

ירון לוינסון: ואחרי יומיים כל בני המשפחה אחוזי בחילות והקאות, ולא מבינים מה קורה.

ירון לוינסון: הם הזמינו בודק מוסמך של עיריית תל-אביב, שהוציא חוות דעת, וראו זה פלא: אחרי שהתקינו את המתקן, המים שיוצאים מהמתקן הראו על 5700 חיידקים למיל', בשעה שהתקן הוא 1000.

ירון לוינסון: כמעט פי שישה.

ירון לוינסון: יש גם חוות דעת מוסמכת של בודק ממשרד הבריאות, שבדק את המים לפני שהם נכנסים למתקן ואמר שהמים תקינים לחלוטין בלי תוספת לוואי.

ירון לוינסון: המסקנה מכך היא, שבמתקן יש הצטברות של זיהום שעלול לפגום ביכולתם ובבריאותם של מי שישתה אבן.

ירון לוינסון: זאת דוגמה אחת.

ירון לוינסון: אני לא אזכיר פה את שם החברה, אבל זה לא חברה אחת, זה הרבה חברות.

ירון לוינסון: דפנה תיכנס לעניינים בריאותיים, ויש כמובן הטעיות נוספות.

ירון לוינסון: יש הטעיות לגבי הכמות.

ירון לוינסון: הם מבטיחים תכולה של 12 ליטר, בפועל מסתבר שיש רק 5 ליטר.

ירון לוינסון: אזרחית הגישה תביעה והחברה בינתיים פשטה את הרגל, ולכן היא לא נמנית פה עם החברות.

ירון לוינסון: אבל יש בפירוש הטעיות שגם לגבי ההליכים איך שהם מציגים, המים נעשים שחורים.

ירון לוינסון: דברים מזעזעים.

ירון לוינסון: לסיום, המצב דורש פיקוח וכניסה חדשה ככל שניתן של רשויות המדינה, משרד הבריאות, מכון התקנים, כל מי שיכול.

ירון לוינסון: טוב שכבודו מעלה את זה עכשיו, המצב הוא בכי רע.

דפנה הר-אבן: אני רוצה להוסיף מספר דברים שחברות לא אומרות לצרכן, ואנחנו חושבים שזו הטעיה.

דפנה הר-אבן: אני לא אכנס לנושא של אלקטרודות, כי כל מים שמכילים מלחים כאשר נעביר בהם אלקטרודות, המים ייצבעו, וחברות שמביאות מים שעברו אפילו אוסמוזה הפוכה, ברור שהמים לא ייצבעו.

דפנה הר-אבן: לגבי הטעם של המים, הוא גם פועל יוצא מהמינרלים שיש בהם, מההרכב השונה שלהם.

דפנה הר-אבן: כך שלפעמים מים שעוברים דרך מסנן, הטעם שלהם הוא ממש לא טוב, למרות שהמסנן אפילו עשה את מה שהוא אמור לעשות.

דפנה הר-אבן: מה שלנו מאוד מפריע, זה כל מיני פרסומים חריגים בעיתונות.

דפנה הר-אבן: בכל פעם שיש באיזה שהוא מקום בעיה עם מים, ויכולות להיות בעיות עם מים, ישר היצרנים והיבואנים, לוקחים את קטעי העיתונות ומעמיסים על עמוד שלם, שהמים מזוהים, יש חיידקים במים, וירוסים במים, גורמי מחלות.

דפנה הר-אבן: אפילו מיקרואורגניזם במים.

דפנה הר-אבן: בגדול נותנים לכל מיני כולירות, תסלחו לי על הביטוי, פרסומת שמפחידה את הצרכנים.

דפנה הר-אבן: וצרכן כזה יוצא מבולבל.

דפנה הר-אבן: ואז כאשר מגיעים אליו הביתה, הוא אכן קונה מתקן, ואחרי שהוא קונה את המתקן ומבטיחים לו הרים וגבעות הוא פתאום מגלה שזה לא כך.

דפנה הר-אבן: באחרונה היו הרבה תלונות שקנו מתקן מסוים, שאמור לפתור את בעיית האבנית במים.

דפנה הר-אבן: אבל מה לעשות, המים שלנו מאוד קשים, וזה לא פתר את בעיית האבנית של המים, ולמעשה המתקן לא עשה את מה שהוא עושה.

אמנון כהן: האם כתוב שהוא צריך לעשות את הפעולה הזאת?

אמנון כהן: כתוב שאיכות המים ישתפרו?

דפנה הר-אבן: אכן כתוב.

דפנה הר-אבן: כתוב שחור על גבי לבן, וזה לא עושה את זה.

דפנה הר-אבן: הצרכן פונה חזרה לחברה בהמלצתי, והחברה אומרת לו: גברת או אדון נכבד, אמנם זה כתוב אבל יש בעיה, כי המים שלנו במדינה הם בעייתיים והמתקן הזה בא מחו"ל, והוא לא עושה בדיוק את זה, אבל המים שלך בסדר.

דפנה הר-אבן: מבחינה בריאותית הם מאה אחוז.

דפנה הר-אבן: אז צר לי לאכזב את כולם.

דפנה הר-אבן: המים שאנחנו מקבלים בברזים הם מאה אחוז, ועל זה יעידו משרד הבריאות.

דפנה הר-אבן: אין שום בעיה בריאותית במים שאנחנו מקבלים.

דפנה הר-אבן: המסננים אולי אמורים לשפר את המים מבחינת הורדת האבנית במים, מבחינת אולי דברים נוספים.

דפנה הר-אבן: דבר נוסף, שאנחנו לא שמים אליו לב, שיש מכשירים שעל מנת לקבל איקס מים, חלק גדול הולך לביוב.

דפנה הר-אבן: יש הרבה מאוד מכשירים שאך ורק שליש מהמים שנכנסים מהמערכת הולכים לשתייה ולצרכן, ושני שליש הולכים לביוב.

דפנה הר-אבן: ויש אצלנו טענות של צרכנים איך זה חשבון המים שלהם עולה ועולה, למרות שהם לא משתמשים הרבה.

דפנה הר-אבן: זו הטעיה לדעתנו.

דפנה הר-אבן: יצרן או יבואן שלא מסב תשומת לב לקוח, שרק שליש מהמים שיוצאים מהברז שלו אכן הם אלו שיסופקו לו, זו לדעתנו הטעיה, והטעיה בגדול.

דפנה הר-אבן: יש הרבה מאוד צרכנים שבטוחים שכאשר יש בעיה במים, ויש להם מסנן בבית, הם מחוסנים מאה אחוז מפני חיידקים.

דפנה הר-אבן: ופה אני רוצה להגיד, קבל עם ועדה.

דפנה הר-אבן: כאשר משרד הבריאות מודיע להרתיח מים, חייבים להרתיח.

דפנה הר-אבן: כי שום מסנן לא יצליח לסלק מהמים חיידקים פוטוגניים שעלולים להתיישב לנו על מערכת העיכול ולגרום לנו לבעיות.

דפנה הר-אבן: כך שעם כל הכבוד למסננים, כאשר מודיעים על גבי האתר על נושא של הרתחת מים כתוצאה מפריצה של ביוב וכניסה של מערכת מים ביתית, אך ורק הרתחה של מי השתייה יעזרו לנו במקרה הזה.

דפנה הר-אבן: אני חושבת שכל היצרנים והיבואנים שמספקים היום מים, חייבים לציין את זה לכל לקוח ולקוח.

דפנה הר-אבן: אגב, אני הייתי חלק מאותה ועדה שעשתה את תו התקן 1505 בנושא מסנני מים, שיהפוך להיות רשמי ביוני.

דפנה הר-אבן: זאת אכן הערה שתחייב כל יצרן יבואן לפרסם אותו, ואני מקווה שעם החלת התקן הרשמי התלונות של הצרכנים ישאפו לאפס.

אמנון כהן: למה התו תקן ייכנס לתוקף רק ביוני?

דפנה הר-אבן: זה היה צריך להיכנס בינואר 2000.

דפנה הר-אבן: היצרנים והיבואנים ביקשו זמן להתארגנות.

אמנון כהן: בינתיים הם ימכרו דברים לא טובים.

דפנה הר-אבן: ביוני התקן יהפוך לרשמי.

דפנה הר-אבן: זה לא היה על דעתנו.

דפנה הר-אבן: אנחנו חושבים שאם הוא היה נכנס ב-1 בינואר הוא היה מיטיב את הנושא, כי בדרך כלל השוק הזה פורח לקראת החודשים מרץ-אפריל, חגים, חום, שותים יותר מים, והשוק גואה, ולא פלא שמספר היבואנים והיצרנים גדל לעשרות, וככל שגדלים היבואנים והיצרנים כך גדלות מספר התלונות.

דפנה הר-אבן: וזה חבל.

דפנה הר-אבן: תודה.

סופה לנדבר: מי נותן להם רשיון?

דפנה הר-אבן: משרד התעשייה והמסחר.

אמנון כהן: המועצה לצרכנות בבקשה.

אמנון כהן: מיכל כהן.

מיכל כהן: אני מבקשת להעיר רק כמה הערות קטנות, משום שבאופן עקרוני מה שנאמר פה על ידי הנציגים של הרשות להגנת הצרכן חוזר גם אצלנו.

מיכל כהן: יש לנו תלונות בלי סוף, גם על הטעיה, בעיקר על שירות.

מיכל כהן: בניגוד לעמיתי, אני רוצה לציין חברה אחת שאני חייבת לציין, כי יש לי פה תלונות בלי סוף בעניינה, חברת מי צורים.

מיכל כהן: יש לי פה חבילה של תלונות שהצטברו במשך שנתיים, והתלונות הן בעיקר על שירות.

מיכל כהן: אי אפשר להשיג אותם, הם לא עונים בטלפון, הטכנאי לא בא.

מיכל כהן: כשהוא בא התלונות האלה חוזרות על עצמן, וכן הלאה וכן הלאה.

מיכל כהן: אני חושבת שצריך גם להגיד מלה טובה כשמגיע להגיד מלה טובה.

מיכל כהן: "תמי 4", למשל, מבחינת השירות הם נותנים שירות ראוי לציון.

מיכל כהן: כי כל פנייה נעשית מהר.

מיכל כהן: צריך לומר גם את זה.

מיכל כהן: מה שאני מבקשת לומר, שהדברים חוזרים על עצמם.

מיכל כהן: מתקשרים, באים, עושים כל מיני פטנטים.

מיכל כהן: המלה הפופולרית בשוק לאחרונה, זו אוסמוזה הפוכה, ואם אתה לא פרופסור לכימיה, אז מבלבלים לך את המוח, ומוכיחים לך כמה המים מלוכלכים, ומסבירים לך כל מיני דברים שביניהם לבין המציאות אין שום דבר.

מיכל כהן: אני רוצה לנצל את הבמה החשובה הזאת, כדי לפנות לציבור.

מיכל כהן: אל תקחו מה שאתם לא רוצים.

מיכל כהן: יש כאלה שרוצים וזו זכותם וזה בסדר.

מיכל כהן: אבל לא להיכנע לכל מיני סוני מכירות ממולחים שמבלבלים לכם את המוח, ומספרים לכם כל מיני סיפורים.

מיכל כהן: בידקו היטב אם אתם רוצים.

מיכל כהן: אמרו לסוכן שישאיר איזה שהוא חוזה, שאתם רוצים להתייעץ עם עוד מישהו, שאתם רוצים להתייעץ עם עורך-דין.

אמנון כהן: אבל יש הנחה של 400 שקל למי שרוצה באופן מיידי.

מיכל כהן: בדיוק.

מיכל כהן: אז מי שקונה בזול, אנחנו יודעים מה קורה עם זה בסוף.

מיכל כהן: זה לא בזול, זה 5400 שקל, זה יוצא יקר.

מיכל כהן: לכן 400 שקל הנחה, לפעמים עולים הרבה יותר.

אמנון כהן: מה צריך לבדוק העולה חדש הזה שקיבל את החוזה?

מיכל כהן: לכן אני אומרת, לא לעשות את החוזה באופן מיידי.

מיכל כהן: תתייעץ עם מישהו אחר, ולא להיכנע.

מיכל כהן: אנחנו הרי יודעים, שזה לא רק במים, זה גם בהרבה דברים אחרים שמגיעים אנשים הביתה ומוכרים כל מיני דברים, או כמו דיון שהיה פה בוועדה בפעם הקודמת שמחתימים אנשים ברחוב.

מיכל כהן: אני פונה לציבור ששומע אותנו עכשיו, שלא ימהר לחתום על כל מיני חוזים שהוא לא יודע מה עומד מאחוריהם, שהוא לא קרא בהם את האותיות הקטנות, ושאחר כך זה עולה לו הרבה מאוד כסף.

אמנון כהן: למי יילך הקשיש, העולה החדש, עם החוזה שהוא קיבל להתייעץ?

מיכל כהן: קודם כל יש גופים ציבוריים שאפשר לשאול אותם.

מיכל כהן: שנית, אני חושבת שחלק מהאנשים שמשאירים את החוזה לא רוצים להשאיר חוזה, כי הם יודעים שאם משאירים חוזה, האנשים לא חוזרים.

מיכל כהן: כי הם יודעים שברגע שאנשים קוראים את האותיות הקטנות, חלק מהם מבינים שהם לא מעוניינים בנושא.

מיכל כהן: לכן אני אומרת – תקראו לפני שאתם חותמים.

שלומית קואולמן: עשיתי תחקיר לקראת הדיון בנושא, עם הרבה חברות, ולא אמרתי שאני מהכנסת, פשוט רציתי לשאול, הרבה חברות לא הסכימו למסור שום פרט עד שלא מסרתי את מספר הטלפון שלי ואת שמי.

שלומית קואולמן: אני כמובן לא מסרתי.

שלומית קואולמן: אחת התלונות היתה, שיש רשימה של חברות שלא מוסרות מידע כללי, רק באופן ספציפי, אחרי שהם יודעים איפה את גרה, ובאיזה אזור את נמצאת, ומתי את נמצאת בבית.

שלומית קואולמן: רציתי לשאול באופן כללי, אילו סוגי מערכות בכלל יש, והם לא הסכימו למסור מידע.

אמנון כהן: תודה רבה.

אמנון כהן: אנחנו נצטרך לקבל תגובה קצרה מהעמותה לאיכות המים בישראל.

מוטי בונפיל: אני יושב ראש העמותה לאיכות המים, אני מחברת בונפיל סוכניות.

מוטי בונפיל: העמותה עצמה היא שלוחה של ה-.A.Q.W.

מוטי בונפיל: שזה ארגון אכות המים העולמית, ובעצם העמותה קיבלה את כל הקודים של הארגון, וכל חבר בעמותה גם מחויב לקודים האלה, והקודים האלה קשורים גם באמינות המכירה, גם באמינות השרות.

אמנון כהן: מה אתם אמורים לעשות?

אמנון כהן: מישהו בבית שרוצה לקבל החלטה ולא יודע מה לקבל, מה אתם עושים?

מוטי בונפיל: לקוח לא פונה לעמותה כדי לקנות מכשיר.

מיכל כהן: ואתה גם מוכר מכשירים.

מיכל כהן: אבל אתה משתמש בשני הכובעים.

מוטי בונפיל: לא, העמותה לא מוכרת מכשירים.

מוטי בונפיל: חלילה.

מוטי בונפיל: אני לא חבר בעמותה באופן אישי, חברה בה חברת בונפיל סוכניות.

מוטי בונפיל: בעמותה חברים חברת תמי 4 , בונפיל סוכנויות, מי טובים, סודה פופ, הרמוניקס, אקווטק.

אמנון כהן: מה מקנה להם החברות?

מוטי בונפיל: החברות בעמותה לא מקנה להם, היא מקנה לצרכן.

מוטי בונפיל: כי אנחנו בהחלט כתובת גם לתלונה, ואני חושב שיש לנו כוח קצת יותר אפילו מהמועצה לצרכנות.

מוטי בונפיל: אני מסכים עם כל הטענות.

אמנון כהן: אם שמואל היה פונה אליך עם הבעיות שלו, אתה היית עוזר לו?

מוטי בונפיל: בהחלט, יכול להיות שהוא היה מקבל סיוע אפילו טוב יותר.

מוטי בונפיל: יכול להיות שאם הוא היה פונה גם לפני, אז הוא היה מקבל את האזהרה הנכונה.

מיכל כהן: איזה סיוע אתה יכול לתת?

מוטי בונפיל: אנחנו יכולים לתת סיוע שהוא סיוע הסברתי.

מוטי בונפיל: סנקציות אנחנו לא מסוגלים לעשות, אלו הן חברות מכובדות, חברות שלא נוקטות בשיטות האלה.

מוטי בונפיל: העמותה היא ביסוד, היא קיימת מספר חודשים, ביסוד מבחינה פורמלית, מבחינת הרישום.

מוטי בונפיל: זה בישראל.

מוטי בונפיל: בעולם ה-.A.Q.W. קיים הרבה שנים.

מוטי בונפיל: רוב היצרנים בעולם חברים בארגון.

סופה לנדבר: כמה תלונות הגיעו לעמותה?

מוטי בונפיל: לא הגיעו עדיין תלונות.

מוטי בונפיל: הצרכנים שהתלוננו עדיין לא יודעים על העמותה, זה דבר חדש.

מוטי בונפיל: פרסום ראשון היה לפני שבוע בעתונות של העמותה, העמותה תפעל אך ורק להגנת הצרכן.

מוטי בונפיל: אני מסכים עם כל מלה שנאמרה פה במועצה לצרכנות.

מוטי בונפיל: אני לא מסכים עם זה שהידיים שלהם כבולות.

מוטי בונפיל: גם אם העסקה ברוכלות וגם אם לא ברוכלות, המועצה לצרכנות צריכה לנקוט בצעדים יותר אגרסיביים, ובהחלט לסייע לביטול עסקה.

מוטי בונפיל: אנחנו לא תומכים.

ירון לוינסון: אתה הופך את היוצרות פה, אני לא מבין מה אתה אומר.

מוטי בונפיל: אני לא תומך חלילה.

מוטי בונפיל: אני בכלל לא תומך בשיטות המכירה.

ירון לוינסון: אז תודיע לכל החברות שמאוגדות תחתיך.

ירון לוינסון: האם ייצא חוזר?

מוטי בונפיל: בהחלט כן.

מוטי בונפיל: זה נושא שעלה לדיון בעמותה, וייצא חוזר.

מוטי בונפיל: וחברה שתנקוט בצעדים כאלה בעמותה, העמותה עצמה תנקוט גם בצעדים נגדה.

ירון לוינסון: כל העסקות של הסוכנים יבוטלו?

ירון לוינסון: זאת ההחלטה של העמותה?

מוטי בונפיל: אני לא יודע אם החוק מאפשר לנו לפעול רטרואקטיבית לעסקות.

מוטי בונפיל: אבל אם החוק יאפשר לנו, אנחנו נוכל לעשות.

מוטי בונפיל: אנחנו לא פועלים מטעם החוק.

מוטי בונפיל: אנחנו יכולים לפעול מטעם העמותה.

מוטי בונפיל: אנחנו בהחלט יכולים לשמש יד ימין עבורכם בייעוץ.

מוטי בונפיל: האכיפה היא תפקידכם.

מוטי בונפיל: ואני בעד שתאכפו, ואני בעד שתבטלו עסקות.

ירון לוינסון: אנחנו לא אכיפה.

מוטי בונפיל: אז איך אתם מגינים על הצרכן?

מוטי בונפיל: אתם הצגתם תלונות של צרכנים.

מוטי בונפיל: התלונות האלה נכונות והתלונות האלה טובות וכולם צודקים.

מוטי בונפיל: אבל מה עשיתם למענם?

מוטי בונפיל: אני בעד שתפעלו ותעזרו, וגם אנחנו.

מוטי בונפיל: זאת הכוונה שלנו, לעזור להם.

מיכל כהן: כללים מוסדרים.

מיכל כהן: ענף פרוץ לגמרי.

דפנה הר-אבן: את תו התקן החדש אתם ביקשתם לדחות בחצי שנה, לצערנו הרב.

מוטי בונפיל: אין קשר בין תו התקן לבין השירות שניתן, ובין שיטות המכירה לבין התלונות שהזכרת.

מוטי בונפיל: תו התקן ישקף ויאשר מוצרים שעומדים בתקן.

מוטי בונפיל: הוא לא ייתן לגיטימציה לחברות לתת שירות כזה או אחר.

צבי קרן: מוטי, זה נכון שאגודה הזאת הוקמה רק אחרי שהוכרז על רשמיות התקן?

מוטי בונפיל: לא, במפורש לא.

מוטי בונפיל: אין קשר בין העמותה לבין דחיית התקן.

מוטי בונפיל: התקן הוא נכון.

מוטי בונפיל: התקן הוא טוב, אבל התקן לא יגן על הצרכן, לא בשרות ולא בשיטות המכירה.

מוטי בונפיל: הוא רק יבחן ויאשר את ביצוע המכשירים.

מוטי בונפיל: זה כל מה שיעשה התקן.

סופה לנדבר: מי הקים אותה, מי מימן אותה?

ירון לוינסון: החברות.

ירון לוינסון: אלה שנגדן התלונות הקימו עמותה.

מוטי בונפיל: סליחה, אנחנו עוד לא שמענו תלונות נגד חברה שהיא חברה בעמותה מכל התלונות שנשמעו.

מוטי בונפיל: אני מקווה מאוד שלא נשמע.

ירון לוינסון: אנחנו נשמח מאוד לראות אם יש תלונות נגד חברות שבעמותה, ואני מבטיח באופן אישי שנטפל בכל תלונה.

דפנה הר-אבן: אבל מה תעשה?

מוטי בונפיל: אפשר להוציא את האנשים מהעמותה.

מוטי בונפיל: אני חושב שזאת בושה מאוד גדולה.

ירון לוינסון: מה קורה אם החברה היא לא מוכרת?

מוטי בונפיל: סליחה, אתה מצפה ממני להחליף את המועצה לצרכנות?

מוטי בונפיל: אתה זה שיכול להחליט למי מותר למכור ולמי לא.

מוטי בונפיל: אתה זה שיכול להחליט או להשתמש באמצעות החוק כדי לפעול נגד חברות שעושות הטעיות.

מוטי בונפיל: אנחנו יכולים ליצור רק אפקט ציבורי, כי אנחנו לא בעד ההטעיות האלה, ואנחנו לא בעד שיטות מכירות פסולות, אנחנו גם לא בעד שירות גרוע.

מוטי בונפיל: ואני חושב שיש דרכים גם לטפל בחברות שנותנות שירות גרוע או מרמות.

מוטי בונפיל: ואני חושב שזה גם תופעה מיזערית בשוק.

מוטי בונפיל: אני חושב שזה משקף את הענף.

אמנון כהן: מוטי, אנחנו נחזור אליך בהמשך.

אמנון כהן: אנחנו נגיע כרגע לחברות, במיוחד לחברות שהיו נגדן תלונות כאן.

אמנון כהן: אבל כמו שציינתי, התלונות כאן לא אומרות שהחברה לא טובה.

אמנון כהן: ואם אין פה תלונה נגד חברה מסוימת, זה לא אומר שהחברה הזאת יותר טובה מזו שיש נגדה תלונה, כי זה חשוב מאוד לדעת ממתי החברה עובדת בשוק, מתי היא נכנסה.

אמנון כהן: כפי שציינתי קודם, שלא ישתמע מכך דברים אחרים.

אמנון כהן: אנחנו הבנו שיש פה כרגע תקנה שצריכה לעבור במכון התקנים בחודש יוני.

אמנון כהן: אבל אני רוצה לדעת לאילו חברות שקיימות בשוק יש אישור של מכון התקנים הישראלי.

אמנון כהן: אם יש להם מכון תקנים מחוץ לארץ, השאלה היא אם הוא קיבל גם את האישור של מכון התקנים הישראלי, והאם יש להם אישור ממשרד התעשייה והמסחר ומשרד הבריאות.

קריאה: תשאל את מכון התקנים.

אמנון כהן: אני רוצה שהחברה תגיב.

אמנון כהן: שאלה שנייה, האם יש תקופת ניסיון, או תקופות חרטה כמו שציינו כאן.

אמנון כהן: אני לא יודע אם זה רוכלות או לא רוכלות.

אמנון כהן: אדם קיבל מוצר ותוך 24 שעות התחרט, כי ראה שאין שירות, טיב המים לא השתפר.

אמנון כהן: אחרי יומיים שלושה, האם יש לו האפשרות והיכולת הזאת באחת החברות, או אין באף אחת מהן?

אמנון כהן: האם השירות ניתן על ידי החברות בכל חלקי הארץ, או יש אזורים מסוימים?

אמנון כהן: האם יש תושב ביישוב מסוים או במושב או בקיבוץ שלא יכול לקבל את השרות?

אמנון כהן: האם יש לכם בעיה כלכלית שאתם אומרים שבשביל משפחה אחת לא תעשו את כל המרחק הזה?

דפנה הר-אבן: אבל מכרו לו את המכשיר.

אמנון כהן: ואם מכרו כבר, האם השירות ניתן?

אמנון כהן: כי היו תלונות שלא ניתן השירות.

אמנון כהן: פעם בשבועיים-שלושה גם לא מגיעים.

אמנון כהן: החוזים שאתם מחתימים את הלקוחות, את הציבור, האם הם עברו את האישור של החוזים היחידים?

ירון לוינסון: תשאל את השאלה, אם יש אחד שעבר את האישור.

סופה לנדבר: אתה רוצה להדגיש שבעצם המים שאנחנו שותים, הם כמו מים מהברז.

סופה לנדבר: הרושם שיש לי מכל המכשירים האלה, הוא שאנחנו שותים בלוף אחד גדול.

דפנה הר-אבן: זה פשוט עולה לך פי אלף מאשר מים בברז.

ירון לוינסון: זה מים מינרלים, זה משהו אחר.

אמנון כהן: יש בעיה להגיע לחברות.

אמנון כהן: האם החברות נמצאות במקום או שיש שם מענה קולי?

אמנון כהן: אם אתם עוברים ממקום למקום או מחליפים מספרי טלפון, האם הלקוח מקבל הביתה מכתב, עברנו למקום כזה וכזה, או מספר טלפון הוחלף?

אמנון כהן: ייתכן שבחברות מסוימות המנהל הוא גם המזכירה וגם עורך דין.

אמנון כהן: ייתכן שיש חברות יותר גדולות שאצלן הכל מסודר, כי ראיתי בחלק מהחברות שהגיעו לכאן נציגי ציבור שהם למעשה אמונים על התלונות של הציבור.

אמנון כהן: האם האנשים שמתקינים בבתים הם אנשי מקצוע?

אמנון כהן: כשבאים סוכנים, איזו הסמכה הם מקבלים?

אמנון כהן: איזו הנחיה הם מקבלים?

שלום גולדנברג: שמענו על הסוכנים שבאים ומבלפים למעשה את הלקוחות.

שלום גולדנברג: האם יש הדרכה?

שלום גולדנברג: איך מדריכים את הסוכנים?

שלום גולדנברג: מה המדיניות של החברה?

שלום גולדנברג: המתקינים זה דבר אחד, הבעיה היא עם הסוכנים שמוכרים בהתחלה.

שלום גולדנברג: איזה סיפורים הם מספרים לאזרח הקטן?

חיים רש: אני רוצה לדעת אם זה בא מהחברה.

אמנון כהן: גם מהסוכן, גם חברה.

שלומית קואולמן: צריך להוביל אותם במקומות הנכונים.

אמנון כהן: הושמעו כאן תלונות על מי צורים, ניתן להם את הכבוד להגיב על הדברים שנאמרו כאן.

חיים רש: אני מנהל את המפעל.

חיים רש: אני לא עורך דין, ולכן אם חלק מהשאלות נכנסות קצת יותר לנושא משפטי, לא יהיו לי תשובות חד-משמעיות.

אמנון כהן: אין פה עניין משפטי.

אמנון כהן: לא יכלו להשיג אתכם, אז תגיד מה קורה.

חיים רש: מי צורים היא חברה שנמצאת בשוק כבר הרבה שנים.

חיים רש: מאז 1985 אנחנו נמצאים בשוק, ולכן יש לנו מאות אלפי לקוחות שקנו ממגוון רחב של המוצרים שלנו, ואני חושב , שבעצם יש לנו מגוון רחב מאוד ולכן אנחנו מגיעים לכל מיני אנשים.

אמנון כהן: על מנת למכור, כן.

אמנון כהן: אני מדבר על השירות.

חיים רש: גם לשירות, גם לקוחות, אנחנו גם כן מגיעים ללקוחות לא באופן ישיר, גם דרך הרשתות, גם באופן ישיר.

שלומית קואולמן: אתם נכנסים הביתה?

שלומית קואולמן: אתם עושים הדגמות בבית?

שלומית קואולמן: איך מגיעים אליכם?

חיים רש: אנחנו לא עושים הדגמות בבית.

חיים רש: אנחנו עושים אחרי הזמנות, התקנות בבית.

חיים רש: אבל אנחנו בסך הכל חברה יציבה שנמצאת בשוק הרבה זמן, שכן נותנת תשובות ללקוחות, ואם יש כאן בעיות אנחנו כן נמצאים בשוק, אנחנו לא חברה שנמצאת היום ומחר איננה.

חיים רש: לקוחות שיש להם בעיות כן מקבלים שרות.

אמנון כהן: אתה חבר בעמותה?

חיים רש: אנחנו קשורים לעמותה.

חיים רש: אני לא רוצה להגיד שאנחנו חברים, או לא חברים בעמותה.

מוטי בונפיל: לא חברים בעמותה.

חיים רש: לא חברים בעמותה.

חיים רש: האדון אומר שאנחנו לא חברים.

חיים רש: אני לא מחפש להתווכח על דברים.

מוטי בונפיל: הוצע להם להיות חברים בהחלט.

קריאה: אף אחד לא חייב.

קריאה: זאת זכות גדולה.

מוטי בונפיל: מכיוון שלעמותה יש פעילות, ואנחנו רוצים לשתף פעולה גם עם המועצה לצרכנות, כולל אפילו פגישות אחת לחודש שנדון בתלונות, יש עורך דין לעמותה, יש הוצאות לעמותה, אז יש גם דמי חבר.

מוטי בונפיל: דמי חבר הם שונים.

מוטי בונפיל: לחברות זה 1500 דולר, לחברה לשנה.

מוטי בונפיל: חברה שטוענת שיש לה מאות אלפי לקוחות יכולה להרשות לעצמה 1500 דולר.

חיים רש: אני לא חושב שזה הנושא העיקרי, ולכן אני לא רוצה להתווכח על זה.

חיים רש: מה שאני רוצה להגיד, אם דיברו על כללים, אנחנו סך הכל עובדים בשיתוף עם מכון התקנים.

חיים רש: יש לנו גם כן מוצרים מתחת לכיור שנקרא צורים 3, שיש בו תו תקן, לפי תקן 1505 .

חיים רש: אנחנו עובדים בתיאום גם עם מכון התקנים.

חיים רש: מבחינת הכללים של המוצרים, מבחינת האריזות, מבחינת התיאום.

שלומית קואולמן: אתם משווקים בכל הארץ?

חיים רש: אנחנו משווקים בכל הארץ.

חיים רש: כמובן יש מקומות שאנחנו יותר חזקים, ומקומות שאנחנו פחות חזקים.

חיים רש: אבל אנחנו משווקים באופן כללי בכל הארץ.

שלומית קואולמן: כמה זמן בממוצע לוקח מקריאה עד שמגיעים אליכם?

שלומית קואולמן: יש תלונה ששבועיים לא הגיעו.

חיים רש: לרוב הלקוחות אנחנו מגיעים תוך יומיים-שלושה.

חיים רש: באזורים מסוימים, אנחנו מגיעים יותר מזה.

שלומית קואולמן: אמרו לכם שיש בעיה עם סביון, והשבתם שתגיעו תוך שבועיים חודש.

חיים רש: אני חושב שכאן הרעיון הוא להעלות את הבעיות ולראות מה עושים.

ירון לוינסון: תענה לשאלות ששאלו כאן.

חיים רש: אתה שאלת לגבי בעיית מכון התקנים.

ירון לוינסון: יש לך חוזה אחיד?

ירון לוינסון: החוזים שלך עברו את האישור של חוזים אחידים?

ירון לוינסון: כן או לא?

חיים רש: להגיד לך את האמת, אין לי מושג.

חיים רש: לא יודע אם עברו.

שלומית קואולמן: הוא המנכ"ל.

חיים רש: קודם כל אני לא המנכ"ל.

חיים רש: אני רק מנהל מפעל.

חיים רש: ואם אתם רוצים לדייק, אז אני מבקש לדייק.

חיים רש: אני אומר דברים ברורים.

חיים רש: אני לא יודע למי עברו החוזים של המוסד שעליו אתם מדברים.

חיים רש: לא ברור לי שהם חייבים לעבור את זה.

חיים רש: נדמה לי שלא, אבל אני לא רוצה להתחייב.

ירון לוינסון: אתה יודע טוב.

ירון לוינסון: בירושלים הם עברו.

חיים רש: אני אומר שוב.

חיים רש: פונים אלינו המון לקוחות כל יום.

חיים רש: ברובם לפי הבדיקות שלנו, לפי הכללים שקובע גם מכון התקנים.

חיים רש: מעל ל-90% של לקוחות שאנחנו עובדים איתם, מקבלים שירות והם נהנים משירות.

חיים רש: יש לקוחות שכן נפגעים, אני לא אומר שלא.

חיים רש: בשביל זה יש לנו מישהו מיוחד שכן מטפל.

אמנון כהן: אתה מנהל מפעל.

אמנון כהן: האם יש מישהו בגוף שלכם, במפעל שלכם שמטפל בתלונות הציבור?

חיים רש: יש לנו מישהו שמטפל.

אמנון כהן: אז איך חודש לא נענים?

אמנון כהן: זה לא מקרה אחד.

חיים רש: אני מבין כשהיא מדברת על שם של בחור שאחראי על משהו אחר, שבאמת היא הגיעה לנקודה הנכונה.

שלומית קואולמן: אז למה היא לא יכולה להגיע לבן-אדם?

שלומית קואולמן: למה לקוחות לא יודעים להגיע לבן-אדם?

חיים רש: רוב הלקוחות כן מגיעים.

חיים רש: סופה לנדבר: אז כמה היא תמימה שלא היתה מסוגלת להגיע?

חיים רש: או שלקח לה יותר מדי זמן כדי להגיע?

חיים רש: או היו צריכים להזמין אותך לבוא כדי שאתה תודיע לה לאן היא צריכה להגיעה?

חיים רש: או כאשר מחתימים אותם ומוכרים להם בלוף, אתה מודיע להם לאן הם צריכים להתקשר?

חיים רש: סליחה.

חיים רש: אני לא מוכר בלוף, ואני חושב שזה לא בסדר להגיד כאן.

חיים רש: אני מוכר מתקנים מסודרים שיש להם בדיקות.

סופה לנדבר: נוכחנו לדעת עד כמה הם מסודרים.

חיים רש: אני חושב שזה לא במקום.

סופה לנדבר: אנחנו באנו לתת לך ציון.

חיים רש: אני חושב שזה חשוב מאוד.

חיים רש: אני חושב שזה מאוד מכובד, אני לא מזלזל בתלונה של הלקוח, לא מזלזל בכלל.

חיים רש: אבל בין זה להגיד על כל השירות זה משהו אחר.

חיים רש: אני אומר שרוב הלקוחות כן מרוצים מהשירות שהם מקבלים, ואנחנו כן עובדים לפי הכללים של מכון התקנים.

חיים רש: יש לנו כן מישהו שמטפל בתוך החברה בתלונות לקוחות.

חיים רש: אחת מההחלטות שלנו היא באמת לשים דגש יותר חזק על השירות.

חיים רש: אנחנו בעיצומן של השקעות במגוון רחב של פעילות כדי שהשרות שלנו יהיה יותר טוב.

חיים רש: אני חושב שזה בהחלט הכיוון שלנו.

חיים רש: אם זה גם כן בציוד המחשבים, במרכזיות וכוח אדם.

חיים רש: אנחנו בהחלט החלטנו שאנחנו משקיעים יותר כדי להגיע לטיפול יותר טוב.

חיים רש: ואני חושב שכל לקוח חשוב בפני עצמו, ואנחנו בהחלט נעשה כל מאמץ לטפל בכולם.

חיים רש: אבל כש-90% או יותר מ-90% מרוצים, אז אני לא חושב שאפשר להגיד שהכל שחור.

סופה לנדבר: אנחנו רוצים לשמוע איך קורה שלקוח שלך לא מקבל טיפול נכון.

חיים רש: מבין כל הלקוחות, אני לא אומר שאין פספוסים.

חיים רש: אני מודה.

חיים רש: אנחנו עושים את המאמצים המירביים כדי להקטין את הפספוסים האלה כמה שפחות.

ורד אורן: כשאני מרימה טלפון לחברה כזאת גדולה, למזכירה, ומבקשת את מנהל השירות, מפנים אותי לכתובת לא נכונה.

ורד אורן: אלא מתוך מגמתיות לא לתת לי להגיע לכתובת נכונה.

ורד אורן: והרי מה שהגברת הראתה, מצביעה שאני לא היחידה.

ורד אורן: לא 90% מרוצים.

חיים רש: אשמח לקבל את האינפורמציה ממך כדי לטפל בנושא מייד.

אמנון כהן: ורד מייצגת הרבה מאוד לקוחות שלא יכולים להגיע לאנשים הנכונים.

אמנון כהן: הציבור כרגע מקשיב.

אמנון כהן: אתה לא יכול להצטדק, אתה יכול לתת שיווק כמה שאתה רוצה.

אמנון כהן: אבל יש הרבה מאוד תלונות, ואני גם אומר, שיכול להיות שהם באמת חברה גדולה, ומי שהוא גדול יש עליו יותר תלונות, זה טבעי.

אמנון כהן: מפה צריכה לצאת מסקנה, שלא ייתכן שהלקוח לא מקבל את הטיפול במשך חודש.

חיים רש: מה שאתה אומר זה נכון, ואני מסכים.

אמנון כהן: אני אומר לך שיש עשרות ומאות פונים שעומדים ולא מקבלים את המענה.

אמנון כהן: אתם כחברה צריכים לעשות בדק בית ואולי לתת למישהו אחראי בנושא הזה, לא רק למכור ולקבל רווחים, אלא גם לטפל בלקוחות.

חיים רש: אבל דומני שאנחנו עשינו את זה.

סופה לנדבר: אחרי שקיבלתם תלונה דרך הוועדה לפניות הציבור, דרך היושב ראש, האם מחר תחליף לה את המכשיר?

חיים רש: אני לא יודע בדיוק מה הבעיות של הגברת.

שלומית קואולמן: לא קיבלת מכתב?

חיים רש: אני אישית לא קיבלתי מכתב.

חיים רש: בהחלט יטפלו בה.

חיים רש: ואם יש עניין בהחלט יחליפו לה את המכשיר.

שלמה זך: מה שחסר כאן זה חוות דעת מקצועית על התלונות שהוגשו כאן.

שלמה זך: אני מנכ"ל חברת מי-זך.

שלמה זך: החברה קיימת משנת 1988 .

שלמה זך: התהליך של אוסמוזה הפוכה הוא תהליך יסודי ביותר, הוא מפריש לביוב את כל המזהמים שיש במים, כולל המינרלים, לכן הוא עושה שינוי קיצוני בטעם המים.

שלמה זך: זאת עובדה.

שלמה זך: זאת גם עובדה שרוב הלקוחות מתרגלים לטעם הזה, אוהבים אותו, ולאחר תהליך הסתגלות הם לא יכולים לחזור ולשתות יותר מי ברז.

שלמה זך: מה שחסר פה זה קצת עובדות.

שלמה זך: אני לא שמעתי שום איש מקצוע שהוא מהנדס או רופא שיעיד שהמים במי הברז הם טובים.

שלמה זך: הרי זה מקומם את השכל הישר לחשוב שכולנו כאן

שלמה זך: מתפרנסים במשך עשרות שנים מאיזו שהיא הטעיה של הציבור בעוד שהמים הם טובים.

שלמה זך: הרי לא היה מקום לכולנו בשוק אילולא היתה בעיה אמיתית ואובייקטיבית.

שלמה זך: יש צורך אמיתי במטהרי מים.

שלמה זך: יש צורך אמיתי במטהרי מים מהדור השני.

שלמה זך: מעבר לפילטרים פשוטים שמסלקים מהמים טעם וריח וכלור, יש צורך אמיתי במערכות שמסלקות מזהמים כימיים מן המים, ולתוך החלל הזה באנו אנחנו, החברות שמשווקות מערכות לטיהור מים בשיטת האוסמוזה הפוכה.

שלמה זך: אני חושב שיש מקום לדיון הזה, יש בהחלט מקום לחקיקה שתסדיר את הנושא של מי רשאי להקים חברה, מה החובות הבסיסיות של חברה שעוסקת בתחום הזה.

אמנון כהן: משרד התעשייה והמסחר יתייחס לנושא הזה.

שלמה זך: בהחלט.

שלמה זך: יש מקום להציב רף כניסה גבוה יותר למשווקים, למתקינים, לסוכנים.

שלמה זך: המצב בעולם הוא שיש חקיקה וולונטרית או סמי-וולונטרית שנוגעת להכשרה מינימלית של סוכן, ועמידה באיזו שהיא דרישה.

אמנון כהן: ומה לעצם התלונה?

שלמה זך: התלונה בנוגע לתא מים היא תלונה שכיחה.

שלמה זך: ברוב המקרים מדובר בתהליך של הסתגלות, שאחרי שלושה-ארבעה ימים המים נשארים אותם מים, אבל התגובה לשתייה שלהם היא שונה.

שלמה זך: במלים אחרות, אילו נאמר לי כאן שהמים עברו בדיקה, ובאיזו שהיא מעבדה מוסמכת נמצאו בהם זיהומים כאלה או אחרים, הייתי יכול להתייחס לזה.

שלומית קואולמן: הלקוח צריך לשלוח את המים למעבדה מוסמכת, אחרי שהוא קנה את המכשיר?

שלמה זך: אנחנו המעבדה.

שלמה זך: אחד הכללים בחברה שלי בכל אופן, שהסוכן שמכר את המערכת חוזר כמה ימים לאחר המכירה ובודק את איכות המים באותם אמצעים בהם שיכנע.

מרים סלינס: פעם אחד הוא הגיע, והבטיח להגיע.

מרים סלינס: אחרי חודש הוא לא הגיע.

אמנון כהן: הלקוח לא מרוצה.

אמנון כהן: המים לא טעימים לו.

מרים סלינס: הסוכן שלנו לא הזכיר אף פעם אפילו במלה אחת שיש טעם לוואי למים.

מרים סלינס: אם הוא היה מזכיר, לא הייתי קונה את המתקן.

אמנון כהן: להפך, המנהל אומר שזה משפר את טעם המים.

מרים סלינס: מה זה משפר?

מרים סלינס: הרי אי אפשר לשתות.

מרים סלינס: אולי בשבילו זה משפר.

מרים סלינס: הוא הציע להמתיק את המים.

מרים סלינס: שילמתי כל כך הרבה כסף בשביל להמתיק את המים?

מרים סלינס: בשביל לשתות מים ממותקים?

אמנון כהן: לא ממותק.

אמנון כהן: הבנתי שיש שיפור במים.

מרים סלינס: היה בקיץ יום חם מאוד, ובא אלי אורח וביקש כוס מים.

מרים סלינס: נתתי לו כוס מים מהמים שלהם, אותו אורח לא שתה את המים.

מרים סלינס: הוא לא יכול היה לשתות את המים.

ירון הכהן: האם אתם מנחים את הסוכנים שלכם לציין שאכן יש טעם לוואי למים, ושיש אנשים שאולי לא כל כך אוהבים את המים האלה?

מרים סלינס: הם מנחים אותם איך להפחיד את האנשים, לומר להם לאילו מחלות זה גורם.

שלמה זך: מדובר בקריטריון שאיננו אובייקטיבי, ולכן הוא לא ניתן לחקירה ובדיקה.

קריאה: מה שלא טעים להם יהיה טעים לך.

ירון הכהן: אתה ציינת קודם שטעם הלוואי במים שאתה מוכר הוא דבר ידוע, רק רוב הלקוחות מתרגלים לו.

ירון הכהן: אבל טעם לוואי קיים.

ירון הכהן: אתה לא חושב שחובתך להציג את העובדה הזאת?

שלמה זך: אני מבקש לדייק ולהסביר.

שלמה זך: אין טעם לוואי, משום שאין במים שום תוסף.

שלמה זך: מה שתהליך אוסמוזה הפוכה עושה, הוא מוציא מן המים, מוציא את המי לוואי, מוציא כימיקלים, מוציא חומר אורגני, כגון חיידקים ווירוסים.

שלמה זך: לכן, יש תהליך פסיכולוגי שהוא פשוט, יש לך משהו שונה שאתה לא רגיל אליו.

שלמה זך: לוקח זמן להתרגל אליו.

ירון לוינסון: מה זה, פסיכולוגי?

ירון לוינסון: הטעם הוא אצלי.

שלמה זך: אין טעם במים.

שלמה זך: נקודה.

קריאה: תסלח לי, אתה אוכל תפוחי עץ חמוצים, ופתאום יתנו לך תפוח עץ מתוק, יהיה לך טעם מוזר.

קריאה: אותו דבר.

שלמה זך: עובדה היא שבעולם הרחב, מערכות אוסמוזה הפוכה הולכות וכובשות את החוק.

שלמה זך: אנחנו החלפנו עשרות, מאות, ואלפי מערכות של תמי 4.

צבי קרן: שאלה מקצועית.

צבי קרן: מים שיוצאים מאוסמוזה הפוכה זה מים מזוקקים כמעט לגמרי, כך צריכים להיות מים.

צבי קרן: נקודה.

צבי קרן: לא מים לשתייה, זה מים מזוקקים H2Oמה שהמים האלה עושים, הם מוציאים את כל המינרלים מהמים, הכל.

צבי קרן: גם את המים הטובים, את המינרלים הטובים, וגם את הלא טובים.

דפנה הר-אבן: גם את הפלואור?

אמנון כהן: הלקוח לא מרוצה.

אמנון כהן: קיבל הנחה של 400 שקל ביום ההתקנה.

אמנון כהן: שילם 5400 שקל.

אמנון כהן: הלקוח חשב שתהיה לו הקלה במספר מחלות, לא מרוצה.

אמנון כהן: מה אפשר לעשות?

שלמה זך: אפשר לקלקל את המים, אפשר להפחית מאוסמוזה, המים יהיו מקולקלים, יהיו דומים יותר למי הברז, ואז תהיו מרוצים.

שלמה זך: האם זה דבר נבון?

מרים סלינס: עשו את זה.

אמנון כהן: אני שאלתי שאלה בכוונה.

אמנון כהן: הלקוח שלך לא מרוצה, מה לעשות?

מוטי בונפיל: למה לא להחזיר ללקוח שלא מרוצה?

מוטי בונפיל: לא עבר הרבה זמן, שחרר אותו.

מוטי בונפיל: אז ירד לקוח אחד, זה כל כך נורא?

שלמה זך: נעשה פה מעשה נבלה.

שלמה זך: אני הופתעתי, אינני יודע מי הלקוח הזה, אינני יודע מה הטענה שלו.

מוטי בונפיל: לא שייך.

מוטי בונפיל: יש לקוח לא מרוצה.

מרים סלינס: אני התקשרתי אליך כמה פעמים.

שלמה זך: אילו היו אומרים לי מראש שהלקוח הזה מגיע איתי, בא ומצויד במידע הנכון, הייתי פותר את הבעיה הספציפית לאותו הלקוח.

שלמה זך: כרגע, אני יכול להגיב רק בצורה כוללנית, מבלי להתייחס לאותו לקוח ספציפי.

שלמה זך: אינני יודע מתי הוא רכש וכן הלאה.

שלמה זך: המצב החוקי כרגע והמדיניות של החברה היא, שאנחנו לא מבטלים עסקה, ולא מחזירים ללקוח את כספו, אם אנחנו עמדנו בתנאי העסקה וסיפקנו ללקוח מה שהתחייבנו לספק לו.

ירון לוינסון: המכירה שאתם עושים היא מדלת לדלת?

שלמה זך: בהחלט לא.

מרים סלינס: דרך טלפון.

שלמה זך: יש לנו מחלקת טלמרקטינג.

שלמה זך: כל הפגישות מתואמות מראש, אנחנו עומדים על זה ששני בני הזוג יהיו נוכחים בבית, ואם רק אחד מהם נוכח, לא מתקיימת פגישה.

אמנון כהן: אני רוצה תשובה.

שלמה זך: לגופו של עניין לגבי הנושא הזה.

שלמה זך: יש הרבה מצבים שאנשים אמרו שלעולם הם לא יסתגלו לטעם המים, ומאחר שהבעיה ידועה, אנחנו מחליפים להם מערכת אחרת, פשוטה יותר, מחזירים להם חלק מכספם, ובזה נגמר הסיפור.

אמנון כהן: את המכשיר אי אפשר יהיה להחזיר, רק חלק מהחלקים בתוך הפילטרים.

שלמה זך: הם מקבלים מערכת אחרת שפועלת בשיטה שונה.

אמנון כהן: ואם הם לא מרוצים גם ממערכת אחרת?

שלמה זך: אשתי קנתה שמלה לפני שבוע, והיא מאוד לא מרוצה, והיא השתמשה בה.

שלמה זך: האם אני יכול לבקש מבעל החנות לקבל את השמלה בחזרה אחרי שהיא השתמשה?

אמנון כהן: הבנו.

אמנון כהן: אני מבקש מתמי 4 בבקשה להתייחס.

דני טרגן: אני מנכ"ל תמי 4, ואנחנו פועלים וקיימים החל משנת 1971 , אנחנו מייצרים בישראל את המכשירים שלנו, ואנחנו משווקים אותם בישראל ובעולם.

דני טרגן: החברה מעסיקה כ-250 עובדים, רוב הבעלות היא בידי קיבוץ נתיב הל"ה.

דני טרגן: אנחנו היינו החברה הראשונה שזכתה בתו התקן 1505 של מכון התקנים.

דני טרגן: אנחנו החברה היחידה שמתקני המים החמים והקרים שלה יש תו תקן 1505.

אמנון כהן: יש לכם נציב תלונות הציבור בתוך החברה?

דני טרגן: יש לנו מחלקה של שני עובדים שעוסקת בתלונות הציבור ובתלונות של לקוחות, ומטפלת בהם.

דני טרגן: וכפי ששמענו מהמועצה או מהרשות, אנחנו בדרך כלל נותנים את הטיפול.

דני טרגן: יש אלינו תלונות.

דני טרגן: אנחנו לא חברה מושלמת, אבל אנחנו עושים כל מאמץ כדי לתת פתרונות לכל לקוח.

דני טרגן: יש לנו תקופת ניסיון.

דני טרגן: אפילו הנוהל של תקופת הניסיון שלנו נמצא במועצה לצרכנות.

דני טרגן: אני לא זוכר את כל הפרטים, אני מתנצל, אבל זה לפחות שישה חודשים, אין לנו שום בעיה להחזיר לכל לקוח שרוצה את כל כספו בחזרה.

אמנון כהן: שמלה להחליף אפשר, גם זה אפשר.

דני טרגן: לגבי הנושא של הדרכה לסוכנים ומתקינים, לפני כמה שנים עדיין עבדנו עם סוכנים.

דני טרגן: בשנים האחרונות אנחנו עובדים מעט מאוד עם סוכנים, ורוב הפניות של הלקוחות נעשות אלינו ישירות.

דני טרגן: הלקוחות פונים אלינו כדי לקנות מכשירים, ואנחנו בדרך כלל לא יוצרים או לא עושים פעולות יזומות, למעט פרסום והשתתפות בתערוכות ודברים מהסוג הזה.

דני טרגן: סוכנים אנחנו כמעט ולא מפעילים, בוודאי לא במגזר הביתי.

דני טרגן: במגזר העסקי מפעילים סוכנים.

דני טרגן: אנחנו מקיימים תוכנית הדרכה.

דני טרגן: אני רוצה לומר מספר מלים בנוגע לעמותה לאיכות המים, בתור חבר בעמותה על איכות המים, ואחד המייסדים שלה.

אמנון כהן: בלי פרסומת.

דני טרגן: מועצה זה לא פרסומת, זו עמותה, ללא מטרות רווח.

אמנון כהן: רק לצרכן, אם יש לו אפשרות לפנות לכתובת, למי לפנות.

דני טרגן: אנחנו ייסדנו את העמותה לאיכות המים לפני קרוב לשנה בלי שום קשר לתקן.

דני טרגן: כמו שאתם יודעים לחברת תמי 4 יש תקנים מכל הסוגים, כולל תקן 1505, ואנחנו מכוסים.

דני טרגן: האינטרס של העמותה הוא בכלל לא בעניין של התקן.

דני טרגן: האינטרס של העמותה הוא כדי לתת לצרכנים ולציבור הלקוחות מידע אמין.

דני טרגן: יש בשוק המון חברות, וחלק מהן פועלות באמצעים שגם לדעתנו הם לא כשרים.

דני טרגן: גם לדעתנו, לפחות לדעתי, הם לא בסדר, הם לא אמינים.

דני טרגן: זה גובל בהטעיה של הציבור.

דני טרגן: חברת תמי 4 ידועה, כולל פרסומים בעיתונים וכולל תביעות משפטיות שהיא הגישה נגד חברות שעוסקות בשיטות מכירה שלדעתנו נראות פסולות.

דני טרגן: במקום להיות דון-קישוט, החלטנו לייסד עמותה שתפעל ותכניס תחת כנפיה את כל החברות שמוכנות לפעול באמצעים הוגנים והגונים כדי לתת לצרכנים שירות לפחות כמו שתמי 4 נותנת, אם לא יותר טוב.

דני טרגן: אנחנו רוצים לשתף פעולה עם הרשות לצרכנות ועם המועצה לצרכנות, ועם משרד המסחר והתעשייה, ועם מכון התקנים, ואנחנו מזמינים אותם להצטרף אלינו ולהיות חברים בעמותה שלנו, וביחד נוכל לעשות הרבה יותר למען הצרכנים, כדי לתת לציבור הרבה יותר תועלת.

דני טרגן: אני חושב שאפשר לעשות את זה.

דני טרגן: אנחנו הוכחנו שאפשר.

אמנון כהן: טלפונים וכתובת של העמותה.

מוטי בונפיל: עד שיהיו הפרטים מסודרים, אפשר לשלוח לדרך המכבים 14 אזור התעשייה הישן בראשון לציון.

מוטי בונפיל: אני אקצה קו מיוחד לכל מי שרוצה לפנות, שיפנה ל-9650333 , באזור חיוג תל-אביב.

מוטי בונפיל: אני מציע לפנות בכתב.

מוטי בונפיל: אני מבטיח התייחסות לכל תלונה.

אמנון כהן: תודה.

אמנון כהן: רק לידיעת מנכ"ל חברת זך.

אמנון כהן: ציינו מתמי 4, שאם לקוח לא מרוצה, מגיע הסוכן, מקבל את הדברים חזרה, מחזיר את הכסף חזרה.

אמנון כהן: אפשר להחזיר את השמלה בחזרה אם היא לא טובה עד חצי שנה.

ירון לוינסון: אנחנו לא נגדכם.

אמנון כהן: אני רוצה להגיד למכון התקנים, מדוע יש חברות שיש להם תו תקן, למה חברות שאין להן תו תקן עובדים בשוק?

אמנון כהן: למה אי אפשר למגר את התופעה הזאת?

אמנון כהן: לתת להם את האישורים המתאימים שיעבדו, ירוויחו כמו שצריך, רק שהכל יהיה כמו שצריך, כראוי.

אמנון כהן: מה קורה עם זה?

צבי קרן: אני ראש המעבדה לכימיה במכון התקנים.

צבי קרן: נראה לי שצריך לעשות קצת סדר בבלגאן.

צבי קרן: אני ארחיב את הדיבור על מה שקורה בכלל במערכות האלה.

צבי קרן: קיימים שני סוגים של מערכות.

צבי קרן: מערכות של סינון מים רגיל, ומערכות של אוסמוזה הפוכה.

צבי קרן: מערכות של סינון מים רגיל – המים עוברים דרך פילטרים, מערכות של פילטרים, הם יוצאים החוצה, אפשר לשתות אותם.

צבי קרן: נקיים יותר, נקיים פחות, אני לא נכנס לזה כרגע.

צבי קרן: קיימות המערכות של האוסמוזה ההפוכה שפועלות בשיטה אחרת על ידי הוצאת המינרלים מהמים.

צבי קרן: זו מערכת של כמעט מים מזוקקים בסופו של דבר.

צבי קרן: עד לשנה האחרונה היה קיים תקן 1505, וכאן גם צריך לומר קצת הבהרות בנוגע לתו תקן, ותקן, ותקן רשמי.

צבי קרן: נראה לי שגם המועצה לצרכנות קצת התבלבלו.

צבי קרן: לא מדובר בתו תקן.

צבי קרן: היה קיים תקן 1505, הוא ישב על המדף.

צבי קרן: זה תקן וולונטרי לחלוטין.

צבי קרן: מי שרצה, לקח אותו.

צבי קרן: מי שלא רצה, לא לקח אותו.

שלומית קואלמן: הם היו צריכים לפנות למכון התקנים?

צבי קרן: היה תקן שנקרא תקן 1505 שטיפל במטהרי מים בסוג הראשון.

צבי קרן: כלומר, לא באוסמוזה הפוכה, אלא בסינון רגיל.

צבי קרן: באוסמוזה הפוכה, אין תקן.

צבי קרן: אין תקן במדינת ישראל.

צבי קרן: עדיין לא הגיעו.

צבי קרן: הוא בכתיבה, הוא בהכנה.

אמנון כהן: איך יכול להיות שמוכרים מוצר בשוק לצרכן, לבריאות ולשתייה זה מאוד חיוני, ואין תקן.

אמנון כהן: אין חוק, אין דרך.

יוסף טוביהו: יש תקן לאחד, ולאחד לא.

יוסף טוביהו: זה פותר את כל בעיית הבלבול של הצרכן.

צבי קרן: מכון התקנים לא הוא שמכריז על רשמיות.

צבי קרן: התקן היה כמו שאמרתי רק על החלק הראשון.

צבי קרן: תקן אחד בלבד.

צבי קרן: במקביל, ועדה המשיכה לעבוד על התקן השני לרוורס אוסמוזיס, לאוסמוזה הפוכה.

צבי קרן: במשך השנים, שלוש חברות פנו למכון התקנים וביקשו לקבל תו תקן.

צבי קרן: תו תקן זה תו איכות שהמכון נותן למוצרים שנמצאים בפיקוח.

צבי קרן: שלושת החברות האלה בחלקן מיוצגות כאן.

אמנון כהן: דבר איתי עברית.

אמנון כהן: אני לא מבין.

אמנון כהן: אוסמוזה הפוכה מה זה.

צבי קרן: אוסמוזה הפוכה זה שיטה אחרת לגמרי שבה המים עוברים דרך מערכת התפלה, זיקוק.

צבי קרן: המים יוצאים כמעט מתוקים.

אמנון כהן: אם רשות מקומית עושה את התפלת מים.

טוביהו יוסף: לגופים נוספים היא פחות ייחודית.

אמנון כהן: זכות הדיבור למכון התקנים.

מיכה וקנין: אני סמנכ"ל של חברת אלרם, ויש לי תגובה לדני טרגן שהוא מתמי 4.

מיכה וקנין: אנחנו חברת אלרם יושבים בחולון מזה כמה שנים.

אמנון כהן: אני מדבר על מכון התקנים עכשיו.

אמנון כהן: חשבתי שיש לך משהו בנושא של מכון התקנים.

מיכה וקנין: כמו שאמרתי, היה תקן, וכשיש תקן, יכולות לפנות חברות לתקן וולונטרי, ולקבל תו תקן.

מיכה וקנין: -

טוביהו יוסף: היה תקן וולונטרי ועכשיו התקן מחייב.

צבי קרן: אני אגיע לזה, אני הולך כרונולוגית.

צבי קרן: לפני כשלושה חודשים, הממונה על התקינה במשרד התמ"ס הכריז רשמיות על התקן הזה.

צבי קרן: על תקן 1505 חלק אחד.

צבי קרן: זה אומר שכל היבוא שיגיע למדינת ישראל יתחיל להיבדק במכון התקנים, ולכל הייצור המקומי יהיה פיקוח של התמ"ס.

צבי קרן: יום אחרי, או יומיים אחרי שהוכרזה הרשמיות, פתאום צצה העמותה לאיכות המים, שעד אז לא שמענו עליה והתחילה כמובן להתנגד, כי חלק מהם לא מתאים לתקן.

צבי קרן: הוא חשב שזה לא מתאים לתקן, והם הקימו קול צעקה.

צבי קרן: ולכן הממונה על התקינה, ומשרד התמ"ס החליט מה שהחליט, לדחות את זה, ולתת להם זמן להתארגן.

צבי קרן: בינתיים תבעו גם היבואנים שמתעסקים ברוורס אוסמוזיס, ואוסמוזה הפוכה שגם הם מעוניינים בתקן כי זה מפלה את הצרכנים.

צבי קרן: ולכן, מדיניות המכון היום היא שאנחנו מאמצים תקנים זרים עד כמה שאפשר.

צבי קרן: ברגע שאפשר לקחת תקן זר ולאמץ אותו לתקן ישראלי, אנחנו נעשה את זה.

צבי קרן: ולכן, החלק השני שדן ברוורס אוסמוזיס לעבור תהליך מאוד מהיר של הכנת התקן, והוא יאומץ כבר בזמן הקרוב.

אמנון כהן: זה כבר הרבה שנים עובד בשוק.

צבי קרן: ההכרזה על הרשמיות היתה רק לפני כמה חודשים ועדיין לא נכנסה לתוקף.

צבי קרן: כל זמן שהתקן היה לא רשמי, היה וולונטרי, אנחנו מכון התקנים טיפלנו בכל הלקוחות שפנו אלינו.

צבי קרן: אנחנו הוצאנו חוברות שבהם מתואר בדיוק איך לבחור מטהר מים.

צבי קרן: פרסמנו באינטרנט.

מיכל כהן: למי זה מחולק?

צבי קרן: לכל הכוח שמגיע לקהל הרחב.

מיכל כהן: מי שיודע להגיע למכון התקנים.

טוביהו יוסף: האם תפקידו של מכון התקנים הוא להמליץ לציבור בלי שיש לו את כל מכון התקנים.

טוביהו יוסף: זאת היא המלצה.

טוביהו יוסף: תשלח את זה לצרכנים.

אמנון כהן: משרד התעשייה והמסחר, בעקבות מה שאמר מכון התקנים, איך אתם נערכים, איך אתם בודקים?

יצחק קמחי: לדעתי, מרוב נושאים שעולים פה, אנחנו מאבדים את העיקר, והעיקר מבחינתי לפחות כמעוניין להגנת הצרכן הוא אחד.

יצחק קמחי: אמר פה אדון זך שהמים במדינת ישראל לא ראויים לשתייה.

יצחק קמחי: אם משרד הבריאות תומך בזה, שמשרד הבריאות יגיד את זה.

יצחק קמחי: ואם זה לא כך, אז שיפסיקו להפחיד את הציבור ולגרום לו לקנות מטהרי מים שהוא לא בהכרח צריך אותם.

יצחק קמחי: זה הדבר הראשון שצריך להיות חשוב קודם כל במליאה של העניין הזה.

יצחק קמחי: אני לא רוצה לפגוע פה בפרנסה של אף אחד.

אמנון כהן: בבית שלי יש ברז רגיל.

אמנון כהן: אני בסדר?

יצחק קמחי: גם אצלי אותו דבר.

יצחק קמחי: דבר חשוב נוסף הועלה כאן קודם על ידי נציג רשות ההסתדרות לצרכנות.

יצחק קמחי: הם פונים בדיוק לאוכלוסיות שלא תמיד יודעות ומבינות מה עושים להם.

קריאות: לא נכון, זה לא מדיוק.

יצחק קמחי: אני לא רוצה להכליל או לכלול את כל החברות.

יצחק קמחי: כל אזרח או כל צרכן יכול להחליט אם הוא רוצה מטהר מים בביתו ואם הוא זקוק לו.

יצחק קמחי: אני לא נכנס לעניין הזה בכלל.

יצחק קמחי: אני מדבר על שיטת המכירה שהועלתה פה.

יצחק קמחי: דיברו פה על כימיה.

יצחק קמחי: אז אני לא אחזור שוב על הנושא הזה שהאלקטרודה עצמה שמכניסים למים כדי להציל לצרכנים עצמם את המים, היא זו שמתפרקת למים ויוצרת את העכירות.

יצחק קמחי: אני לא מומחה לכימיה ואני לא מתיימר לזה.

יצחק קמחי: אבל פה מתחילה הבעיה.

יצחק קמחי: כי מי ששותה מים, וכל אחד מאתנו חי מזה, רואה פתאום שהמים שלו בברז הופכים לשחורים, אז מה הוא יחשוב?

יצחק קמחי: שסכנת חיים נשקפת לו, אני לא יודע מה הוא יחשוב בעצם.

יצחק קמחי: אבל זאת הדרך לגרום לאנשים לקנות את המכשירים האלה.

יצחק קמחי: אם אתה שואל אותי, מבחינתי אני רואה בכך הטעיה.

יצחק קמחי: אני לא יכול לעזור לכולם.

יצחק קמחי: בנוגע לנושא של הרוכלות, לעסקה ברוכלות ולאפשרות של הביטול, אני מקווה שבמסגרת הטיפול לחוק הגנת הצרכן שנמצא כרגע בוועדת הכלכלה של הכנסת, התיקון יעבור בהקדם.

יצחק קמחי: אני מקווה, שגם עסקות שתואמו מראש בדרך טלפונית, ניתן יהיה לבטלן בגדר עסקות ברוכלות.

אמנון כהן: אבל זה לא רוכלות.

יצחק קמחי: זה לא עניין שאנחנו יכולים לטפל בו, זה עניין אזרחי, ואני מקווה גם שיהיה סיוע אולי מצד ארגוני הצרכנים בנושא הזה, כי זאת לא עסקה ברוכלות, אבל זאת עסקת מכר שנעשתה בעקבות הטעיה מהותית.

יצחק קמחי: אני לא פרשן של החוק, אבל דעתי הצנועה היא שאם אתה קונה את מטהר המים, עקב זה שאומרים לך שהמים שלך לא ראויים לשתייה, עכורים ושחורים ומציגים לך את זה, וזה לא כך, אז אתה הוטעית, ואתה יכול לבוא ולהגיש תביעה.

יצחק קמחי: יש סעיף 32 שמאפשר לבית המשפט להאריך את התקופה של ה-14 יום.

יצחק קמחי: אני רוצה לציין עוד כמה דברים, לפחות הצרכנים שיהיו ערים להם.

יצחק קמחי: כשאתה רוכש מכשיר מטהר מים, תברר מספר פרטים.

יצחק קמחי: למשל הנושא של השירות שאתה אמור לקבל.

יצחק קמחי: כמה זמן אתה צריך להחליף מסנן.

יצחק קמחי: כמה עולה מסנן.

יצחק קמחי: הלקוחות פה שקונים מערכות של אלפי שקלים, אחר כך צריכים לשלם גם עבור המסננים בעתיד.

יצחק קמחי: יש חברות, ואני לא אנקוב בשם, שנותנות כמעט את המכשיר חינם, אבל המסננים עולים הרבה מאוד כסף אחר כך.

יצחק קמחי: אתה צריך לדעת או להיות מודע וצריך להיות גילוי נאות לגבי כל הפרטים שקשורים לעיסקה.

יצחק קמחי: העיסקה לא נגמרת רק במכירה עצמה.

יצחק קמחי: אלא גם בהחלפה של הפילטרים.

יצחק קמחי: אני מתאר לעצמי שאנשים ממכון התקנים או ממשרד הבריאות יחזקו אותי בדברים שמסנן שלא מחליפים אותו נהיה יותר מסוכן בריאותית מאשר אותם מים מהברז.

יצחק קמחי: אני לא מתיימר להיות מומחה, אני מקווה שהמומחים לעניין יגידו זאת.

יצחק קמחי: תזהרו, תחליטו ותשוו.

מוטי בונפיל: מלה אחת – העמותה תומכת בכל מלה.

אמנון כהן: בבקשה אלכסנדרה.

אמנון כהן: אין הרבה זמן, ממש למקד את הדברים.

אמנון כהן: אלכסנדרה ארונין: הקדמה קצרה.

אמנון כהן: קיים תקן 1505 חלק אחד שמדבר על מערכות סינון וטיהור.

אמנון כהן: התקן קיים משנת 1994

אמנון כהן: זה כבר ידוע, משהו חדש, משהו שלא שמענו.

אלכסנדרה ארונין: התקן עובר רביזיה מאוד יסודית, ועכשיו הוא מתבסס כביכול על שלושה תקנים F.S.N תקנים אמריקאיים.

אלכסנדרה ארונין: הגיעה אלינו פנייה ממשרד הבריאות להכריז רשמיות על התקן.

אלכסנדרה ארונין: זו פנייה של משרד הבריאות, כאשר משרד הבריאות נושא באחריות המלאה על איכות המים שמגיע במערכת אספקה מרכזית, ואין לו כלים לאכוף על איכות המים ברגע שהמים עוברים שינוי כלשהו במערכות סינון ביתיות.

אלכסנדרה ארונין: לכן, משרד הבריאות וכל הגורמים האחרים רואים בתקן כלי יחידי לאכיפת איכות המים ברגע שהאיכות של המים משתנה במערכות סינון.

אמנון כהן: אבל המפעל פה, היצרן משנת 1985 יש תקו תקן, אבל למה זה עד עכשיו לא מסודר?

אלכסנדרה ארונין: התקן היה בתהליכים של הכרזת רשמיות, וההכרזה הלכה לפי הכללים של משרד התמ"ס בחוק התקנים, ורשמיות התקן פורסמה בילקוט הפרסומים בסוף אוקטובר, והיתה אמורה להיכנס לתוקף חודשיים אחרי הפרסום.

אלכסנדרה ארונין: אחרי ההכרזה התקבלו הערות רבות במשרד התמ"ס וגם במכון התקנים לגבי התקן עצמו, לגבי תוכן התקן.

אלכסנדרה ארונין: טענו שיש הרבה דברים שלא תואמים את התקנים האמריקניים שזה יתבסס עליהם, וגם היו בקשות רבות ליצרנים וליבואנים של המערכות לתת להם זמן להתכונן ולעמוד בדרישות התקן.

אלכסנדרה ארונין: אחרי דיונים רבים במשרד שלנו, במכון התקנים, הוחלט לפעול לדחייה של חצי שנה לכניסת ההכרזה על רשמיות לתוקף, והיא אמורה להיכנס לתוקף באמצע יוני בערך.

שלום גולדנברג: המים שמסופקים לציבור אינם מסוכנים לציבור בשום אופן, יש חקיקה במדינת ישראל, יש תקנים, ומשרד הבריאות כאחראי דואג שכל המים שמסופקים עד לבית יהיו בסדר.

שלום גולדנברג: החברות של מטהרי המים אינן עונות על צורך אמיתי.

שלום גולדנברג: עובדים על הטעיית הציבור ועל שטיפת מוח.

שלום גולדנברג: הסוכנים מגיעים לבתים ומספרים סיפורים על כך שהמים פוגעים בכוח הגברא, סרטן ומחלות והכל בלוף.

שלום גולדנברג: אפילו שם העמותה – איכות המים – מטעה.

שלום גולדנברג: היא עמותה של חברות שמייבאות ומייצרות אבל לא דואגת לאיכות המים.

שלום גולדנברג: מי שדואג הן חברות לא אינטרסנטיות.

שלום גולדנברג: החברות שמספקות, מייבאות, מייצרות מסננים – זו לא עמותה לאיכות המים.

שלום גולדנברג: משרד הבריאות דואג למים.

אתי בורלא: אני מהנדסת המים הארצי במשרד הבריאות.

אתי בורלא: משרד הבריאות עורך מעל 80 אלף בדיקות מיקרוביאלות במערכות האספקה במדינת ישראל.

אתי בורלא: עוד הרבה מאוד בדיקות לנוכחות של מרכיבים כימיים.

אתי בורלא: התקן של מי השתייה במדינת ישראל הוא תקן מאוד מתקדם, הוא ברמה של תקנים אמריקניים.

אתי בורלא: המידע פתוח לציבור.

אתי בורלא: העובדה שבתקשורת מתפרסמות רק בעיות נקודתיות פה ושם, או כשמשרד הבריאות סוגר קידוחים כשאיכותם חריגה והם לא מסופקים לשתייה.

אתי בורלא: זה המידע שמתפרסם.

אתי בורלא: מידע על איכות משתפרת באיכות המים לא מתפרסם באמצעי התקשורת, הם לא מעוניינים לפרסם את המידע הזה.

אתי בורלא: לכן אני חושבת שנוצרה איזושהי תחושה בציבור שאיכות המים לא ראויה לשתייה.

אמנון כהן: אבל הם נותנים באיזשהו מקום נתונים.

אתי בורלא: הנתונים מופיעים כאן.

אתי בורלא: הם פתוחים לציבור ולכל מי שמעוניין, והנתונים מצביעים על איכות ראויה לשתייה בתקנים וברמה ובסטנדרטים מתקדמים ביותר בעולם.

קריאה: בנתונים האלה נבדקים גם טפילים?

שלום גולדברג: אנשים נהיים חולים כל יום.

שלום גולדברג: מדינת ישראל נמצאת במקום שני או שלישי בעולם מבחינת סרטן הכי פחות, ואיכות החיים ורמת החיים ותוחלת החיים במדינת ישראל מהגבוהות בעולם.

אמנון כהן: אני רוצה להרגיע את הציבור, בגדול, שהמים בברזים בבית, על פי מה שאומר משרד הבריאות, הם מים לא מסוכנים.

אמנון כהן: אבל כל אחד ישקול את צעדיו.

אמנון כהן: באים נציגי חברות, משכנעים, כל אחד יכול להחליט מה שהוא רוצה.

אמנון כהן: אני מבקש ממשרד התעשייה והמסחר וממשרד הבריאות, לפרסם לציבור באמצעי התקשורת שאיכות המים בברזים היא בסדר.

קריאה: למה היא בסדר?

קריאה: זה לא נכון, היא לא בסדר.

קריאה: למה אתם משקרים?

קריאה: למה אתם לא נותנים לנו להגיד משהו בעד?

קריאה: אנחנו שומעים רק התנגדויות פה.

אמנון כהן: אין לנו בעיה שתמכרו פילטרים, רק שזה יהיה על הצד הנכון, לא ברמייה, לא להראות שהמים מלוכלכים בתוך הבית, לא להכניס כל מיני חומרים.

אמנון כהן: הכל על פי דרכים מקובלות.

אמנון כהן: פה שמענו שהוקמה עמותה לנושא הזה שהציבור הרחב יוכל לפנות אליהם במידה וחברה כזאת או אחרת לא תיתן את השרות הנכון, לא תגיע אליו.

אמנון כהן: לפי רוח הדברים, אני חושב שנקיים עוד דיון בנושא הזה.

שמעון כלפון: אני מחברת "אקווטק" .

שמעון כלפון: רציתי להגיד הרבה דברים, אבל הדבר שהכי מקומם אותי, זה שמי שנותן את השרות הטוב ביותר לאזרח בישראל, מר שלום גולדברג, התכחש למה שנאמר בכתבה הזאת, או שיתמוך בה, אחד מהשתיים.

אמנון כהן: מה נאמר בכתבה?

שמעון כלפון: משרד הבריאות מזהיר מלעשות שימוש במי המוביל הארצי אם לא יותקן מסנן מרכזי.

שמעון כלפון: מה עכשיו הוא בא ומציג פה שהוא רוצה לשפוך מים מהברז?

אמנון כהן: לפני כמה שנים פורסמה הכתבה?

שמעון כלפון: מנובמבר 1998.

שמעון כלפון: הוא התייחס רק לדבר אחד, לטפילים במים, לזחלי זבובים במים.

שמעון כלפון: הוא לא מדבר על מתכות כבדות, כימיקלים או חיידקים, הוא מדבר על דבר אחד בלבד – טפילים.

שמעון כלפון: אגב, קל מאוד לטפל בטפילים, יחסית.

שלום גולדברג: אין מתכות כבדות במים.

שלום גולדברג: אין טפילים במים.

שלום גולדברג: מה שיצא מבית המחוקקים לא בדוק.

שמעון כלפון: מבחינת הנושא, הניתור של המים, ניתור זאת אומרת בדיקה של המים.

שמעון כלפון: הבדיקות שנעשות על ידי משרד הבריאות וגם על ידי "מקורות" נעשות בתחום אחד בלבד, בתחום המיקרוביאלי.

שלום גולדברג: לא נכון.

שלום גולדברג: אלפי בדיקות כימיות בשנה.

שלום גולדברג: הכל מפורסם.

שמעון כלפון: אדוני היושב ראש, עושים איזשהו תהליך חיובי, מקימים עמותה כדי להכניס קצת סדר בתעשייה, כי גם לנו כואב.

שמעון כלפון: כואב לנו שיש "חאפרים" שמצטרפים לעסק הזה.

שמעון כלפון: בתור אחד שמייצג אקווטק אני אומר פה, שכיוון שאני עושה, אני גם טועה.

שמעון כלפון: אני רק משתדל בתוך המסגרת שלי לתקן טעות, אם היא קיימת.

שמעון כלפון: ואם יש למישהו בציבור רצון לפנות אליי, או למנהל השרות שעומד מאחוריי, מר דני שביד, שיפנה ונטפל בו.

שמעון כלפון: את זה הייתי מצפה מכל חברה.

מיכה וקנין: אני מחברת אלרם, אנחנו מייצרים מתקני מים.

מיכה וקנין: עם כל הכבוד למי צורים, עם כל הכבוד לתמי 4, אני מכבד אותם, אבל כל אלה שצפו עכשיו בטלוויזיה בשידור ישיר, ראו שיש ברדק במתקני מים ומטהרי מים שאי אפשר להבין אותו.

מיכה וקנין: זה לא אמת, זה לא נכון.

מיכה וקנין: כי הדבר הוא אחרת.

מיכה וקנין: מי שלוקח מאתנו מתקן מים הוא מצפה למים קרים ומים רותחים.

מיכה וקנין: אנחנו נמצאים במצב שנותנים מוצר עם חסכון אחד על אחד.

מיכה וקנין: אני יכול להוכיח את זה על הבמה הזאת.

מיכה וקנין: אין פה מצב שבא אדם ואומר שיש חיידק במים או אין חיידק.

מיכה וקנין: במצב הזה פה, כבר שעה וחצי, מי שצפה בטלוויזיה ראה שיש ברדק.

אמנון כהן: צרכן שנפגע לא מקבל את השירות.

מאיר פסור: אני מחברת אקווה פור.

מאיר פסור: קודם כל משרד הבריאות מטעה באופן כללי את הציבור כשהוא אומר שהמים טובים.

אמנון כהן: המים מסוכנים בבית?

מאיר פסור: משרד הבריאות מטעה באופן כללי את הציבור כשהוא אומר שהמים טובים.

אמנון כהן: המים מסוכנים בבית שלי?

מאיר פסור: של כל בן-אדם.

מאיר פסור: אני התחלתי לעסוק בזה בגלל שלי ולהרבה אנשים יש בעיות במעיים, בעיות בקיבה, סרטן, סוכר.

קריאה: הוא יכול להיות סוכן טוב.

אמנון כהן: איך אתה מטפל בתלונות הציבור?

מאיר פסור: אם לאדם יש בעיה הוא מתקשר.

אמנון כהן: תוך כמה זמן מגיעים לבן-אדם לטיפול?

מאיר פסור: מבחינת שירות, יכול להיות תוך חצי שעה, יכול להיות תוך שעה, יכול להיות תוך שבוע.

מאיר פסור: זה תלוי.

מאיר פסור: זה המים שאתה שותה.

שמעון כלפון: זה לא המים, זה הפילטר שמסנן את המים.

שמעון כלפון: ואם אין לך פילטר, זו חלודה.

מאיר פסור: זה לא גורם לאבנים בכליות.

מאיר פסור: זאת הטעיה של הציבור.

מאיר פסור: אתם רוצים לפתור את הבעיה של הציבור, ואנחנו גם רוצים לפתור אותה.

מאיר פסור: הבעיה של הציבור, שהוא גם מבין בטעם המים, וגם מבין במים שיש בארץ.

מאיר פסור: אנחנו מנסים להסביר לו.

מאיר פסור: הרי אתה מתקשר בשביל לבטל את המים, אתה לא רוצה את המים שאתה שותה מהם, מי עדן עולה יקר.

אמנון כהן: הבעיה היא ההטעיה.

מאיר פסור: הוא אומר לי: אני לא יכול לשתות מהברז.

מאיר פסור: הוא צודק, אני גם לא יכול לשתות, זה לא בריא, החלודה עושה טעם מגעיל.

מאיר פסור: סדר לו פילטר, פילטר פשוט לא אוסמוזה הפוכה, יכול לעזור לשפר את הטעם בהחלט.

מאיר פסור: על אוסמוזה הפוכה אני לא ממליץ באופן אישי.

מאיר פסור: הבעיה הגדולה היא גם שצרכן לא יכול לשלם 3000 שקל או 4000 בשביל אוסמוזה הפוכה.

אמנון כהן: תודה.

אמנון כהן: אני מקווה שהבעיות האלה ייפתרו ואני מבקש שתעדכנו אותי.

אמנון כהן: אני בהחלט אשב ואבדוק את הדברים.

אמנון כהן: אם יש לכם חומר להעביר, תעבירו אלינו ואנחנו נגבש אותו ואם נחליט שצריכים לקיים עוד ועדה, לפי מה שאתם ממליצים, אני אבדוק את הנושא הזה.

אמנון כהן: תעבירו חומר.